google/wiki40b huggingface dataset:
Sekolah Kebangsaan Seksyen 9 Kota Damansara

Sejarah

Sekolah Kebangsaan Seksyen 9 Pusat Bandar Sg Buloh dibina di atas tapak seluas 3 ekar di pinggir Hutan Simpanan Kota Damansara. Seni Maju Sdn Bhd diberi hak tender membina dan menyiapkan bangunan dan kemudahan sekolah ini. Kerja-kerja tapak dimulakan pada 26 September 2001 dan siap sepenuhnya pada Disember 2002. Sekolah Kebangsaan 9 Pusat Bandar Sungai Buloh mempunyai 4 blok bangunan, 1 blok kantin, 1 pondok pengawal, 1 rumah pam dan 2 gelanggang permainan. Sekolah Kebangsaan Seksyen 9 Pusat Bandar Sungai Buloh didaftarkan pada 1 November 2002 dengan nama baru Sekolah Kebangsaan Seksyen 9 Kota Damansara.
Sekolah Kebangsaan Seksyen 9 Kota Damansara merupakan satu sekolah yang dibuka tanpa Guru Besar. Dua orang guru ditugaskan untuk menguruskan pembukaannya (care-taker) iaitu Pn Zorin bt Mohamed Som (PK Kurikulum) dan En Nik Azman bin Kundor (PK HEM) yang memulakan tugas pada 22 November 2002. Setelah persiapan pembukaan dibuat selama 2 bulan, sekolah ini menerima kemasukan murid pada 6 Januari 2003 seramai 220 orang (Tahun 1-4) iaitu murid-murid dari Seksyen 9, Seksyen 7, Seksyen 8, Sungai Buloh dan sekitarnya. Jumlah guru di awal pembukaan adalah 12 orang termasuk 3 orang guru sandaran tidak terlatih dan 2 orang staf sokongan.
Sekolah ini diserahkan secara rasmi  Seni Maju Sdn Bhd kepada Jabatan Pendidikan Selangor pada 11 Januari 2003 di mana En. Kamaruzzaman bin Yahya (Wakil Pengarah), En. Hub bin Abdul Ghani (Wakil PPD Petaling), Pn Zohrin bt Mohamed Som (Wakil Guru Besar), Encik Roselan bin Jali (Wakil JKR) dan En Yim Khai Lam dari Seni Maju Sdn Bhd . Kontraktor kawalan keselamatan pertama ialah Perusahaan Isham bt Omar, Pengusaha Kantin pertama adalah perkhidmatan Andalas dan Pengusaha Kedai Buku ialah Duta Ehsan Sdn Bhd.
Selepas peristiwa-peristiwa yang berlaku di atas, maka bermulalah perjalanan pentadbiran sekolah ini hinggalah ke hari ini.

Alamat

Jalan Rimba Riang 9/1 47810, Selangor, Malaysia.

Pencapaian

UPSR 6A - 2016 - 6 orang, 2017 - 11 orang dan 2018 - 15 orang
Wicquinghem

Wicquinghem merupakan sebuah komun di jabatan Pas-de-Calais di utara Perancis.
Zell (Mosel)

Zell merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Espada dalam Bleach

Golongan Espada merupakan sekumpulan arrancar di dalam siri anime dan manga Bleach. Golongan Espada terdiri daripada sepuluh orang ahli pada setiap masa, di mana kedudukan mereka adalah berdasarkan kekuatan mereka. Espada dalam siri Bleach merupakan antagonis yang penting selepas babak-babak Soul Society dan Bount.

Ahli-ahli اهلي٢

Ahli-ahli Espada disenaraikan di sini menurut pangkat bagi mereka yang telah dikenalpasti kedudukannya, manakala Espada yang masih belum didedahkan kedudukan mereka, disenaraikan menurut waktu mereka diperkenalkan. Hanya kedudukan sebenar Stark, Halibel dan Barragan sahaja yang belum didedahkan, namun mereka disahkan memegang kedudukan satu hingga tiga.

Privaron Espada

Golongan Privaron Espada merupakan bekas Espada, namun selepas Aizen mendapat Sfera Pembiasan mereka diturunkan pangkat untuk memberi laluan kepada arrancar tiruan yang dicipta Aizen.
Grisén

Grisén merupakan sebuah kawasan perbandaran yang terletak di wilayah Zaragoza, Aragon, Sepanyol
Gerolsheim

Gerolsheim merupakan sebuah kawasan perbandaran terletak di daerah Bad Dürkheim, North Rhine-Westphalia, Jerman.
Dulhipur

Demografik 2001

Menurut bancian India pada tahun 2001, Dulhipur memiliki bilangan penduduk seramai 7,744. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Dulhipur memiliki kadar pendidikan (kebolehan membaca) 34%, di bawah kadar purata kebangsaan 59.5%; dengan 63% lelaki dan 37% wanita mampu membaca. 19% dari populasi berusia di bawah 6 tahun. (2001)
Daerah Ranau

Keluasan

Keluasan daerah Ranau pada masa ini ialah 294,224 hektar atau 1978.5 km persegi. Walaubagaimana, apabila perubahan persempadan baru yang melibatkan daerah Tambunan dan Beluran diluluskan, maka luas daerah Ranau akan bertambah kepada 3555.9 km persegi.
Ranau adalah sebuah daerah pelancongan yang terkenal di dalam negara dan di peringkat antarabangsa. Antara tempat-tempat pelancongan yang menarik di daerah ini ialah kolam air panas Poring, Taman Negara Gunung Kinabalu, Ladang Sabah Tea, Pekan Kundasang yang terkenal dengan gerai sayurnya, bekas lombong tembaga Mamut, lokasi penjara Perang Dunia Kedua, Sungai Liwagu, tamu bulanan (pasar sehari sekali dalam sebulan) dan banyak lagi.

Asal-usul nama

Ranau berasal dari perkataan Ranahon yang bermaksud kawasan sawah padi. Biasanya masyarakat Dusun di daerah Ranau mengusahakan tanaman padi huma atau padi bukit memandangkan bentuk muka bumi di sini yang berbukit bukau. Tetapi bagi penduduk di Lembah Ranau, mereka mengusahakan tanaman padi sawah atau dalam bahasa tempatan Ranahon.
Panggilan singkat Ranahon ialah Ranau. Kebetulan kawasan ini telah membangun dan menjadi pusat pentadbiran daerah dan oleh itu perkataan Ranau telah digunakan sebagai nama rasmi daerah ini.

Ekonomi

Sebahagian ekonomi Ranau ialah tanaman koko. Seluas 1838 hektar ditanam dengan koko. Lembaga Koko Malaysia (LKM) menyeru 1,631 petani koko di Ranau menggunakan benis koko bermutu tinggi. Biji koko kering lebih tinggi harganya berbanding harga koko basah. LKM menggalakkan pembuatan coklat buatan tangan dan industri biskut berasaskan koko.Menteri Perusahaan Perladangan dan Komoditi Malaysia Tan Sri Bernard Dompok mahu Ranau terkenal dengan industri koko.
Saint-Martin-d'Audouville

Saint-Martin-d'Audouville ialah komun di jabatan Manche di barat-laut Perancis.
Samsung SGH-D880

Ciri

Dengan ciri bateri tahan lama sehingga 360 jam untuk masa bersedia, SGH-D880 dilihat memenuhi kehendak pengguna, malah dilengkapi kamera 3.0 megapiksel termasuk fokus automatik.
Berkonsepkan kerangka gelongsor, peranti anggun lagi bergaya ini memiliki paparan skrin sehingga 2.3 inci.
Selain itu, ia tidak mengetepikan ciri hiburan dengan peti muzik mudah alih memainkan fail lagu dalam format MP3, AAC+, WMA serta fungsi penala gelombang radio FM.
Masjid Mukim Sekolah Menengah Sains

Pentadbiran

Masjid Mukim Sekolah Menengah Sains memiliki nombor pendaftaran masjid No Daftar: MY-03-MCG-00200.
Philadelphia (filem)

Plot

Filem ini berkisarkan Andrew Beckett (lakonan Tom Hanks), seorang peguam yang bekerja di salah sebuah firma guam korporat terbesar di Philadelphia. Walaupun tinggal bersama pasangannya Miguel Álvarez (Antonio Banderas), Beckett menyembunyikan homoseksualitinya dan statusnya sebagai penghidap AIDS dari ahli majlis tertinggi firma guam tersebut. Pada hari beliau dilantik untuk kes yang penting, salah seorang ahli firma menyedari luka kecil di dahi Beckett. Beckett menyembunyikan luka-luka yang semakin kelihatan dengan membuat tugasan dari rumah. Semasa di rumah, beliau menghabiskan kertas kerja untuk kes yang telah diberikan kepadanya dan kemudian membawanya ke pejabat, meninggalkan pesanan kepada pembantunya untuk memfailkan kertas kerja tersebut pada keesokan harinya. Keesokan paginya, beliau mendapat panggilan telefon yang bertanyakan mengenai kertas kerja rersebut kerana salinan tidak dapat dijumpa dan tiada salinan di dalam komputer. Walau bagaimanapun, kertas kerja itu berjaya ditemui oleh ahli firma. Hari seterusnya, Beckett dipecar oleh ahli firma yang mana merujuk beliau sebagai "kawan" sebelum ini.
Beckett percaya seseorang telah mengkhianatinya dengan menyorokkan kertas kerja tersebut supaya firma mempunyai alasan untuk memecatnya, dan percaya pemecatannya adalah kerana penyakit yang dibawanya, AIDS. Beckett meminta bantuan beberapa orang peguam untuk mengambil kesnya ini termasuklah peguam persendirian untuk kecederaan, Joe Miller (Denzel Washington), yang mana pernah melawannya dalam kes terdahulu. Miller, seorang fobia terhadap golongan homoseksual dan mengetahui serba sedikit mengenai penyakit Beckett dan menolak untuk mengambil kes tersebut Miller segera bertemu dengan doktor untuk mengesahkan samaada virus HIV boleh disebarkan melalui sentuhan kulit (beliau ada menyabat tangan Beckett).
Gagal mencari peguam untuk mewakili kesnya, Beckett memutuskan untuk mewakili dirinya sendiri. Semasa di perpustakaan undang-undang, Miller ternampak Beckett di meja yang tidak jauh dari mejanya. Apabila seorang pustakawan memberitahu bahawa menemui sebuah buku mengenai diskriminasi AIDS untuk Beckett, pengunjung di dalam perpustakaan tersebut segara memandang Beckett dengan pandangan yang kurang selesa sebelum beralih ke meja yang lain. Pustakawan tersebut menawarkan sebuah bilik persendirian untuk Beckett tetapi ditolak oleh Beckett. Oleh kerana kasihan melihat Beckett, Miller mendekati dan melihat kesemua bahan yang telah dikumpul Beckett untuk kesnya. Miller menawarkan diri untuk mewakili kes Beckett.

Anugerah

Filem ini memenangi Anugerah Akademi untuk Pelakon Lelaki Terbaik (Best Actor in a Leading Role) oleh Tom Hanks dan Muzik Terbaik, Lagu (Best Music, Song]] (Bruce Springsteen untuk "Streets of Philadelphia").
Filem ini diangkat ditangga #20 untuk AFI's 100 Years... 100 Cheers.
Tanah runtuh Kampung Pasir 2006

Tanah runtuh Kampung Pasir 2006 ialah tanah runtuh yang berlaku pada 31 Mei 2006, di Kampung Pasir, Ulu Klang, Selangor, Malaysia. Dua wanita terbunuh dan dua kanak-kanak dikhuatiri tertimbus dalam tanah runtuh yang merempuh tiga blok rumah panjang di Kampung Pasir, Ulu Klang di sini.
Panglima Badol

Pengarah

Filem Panglima Badul diarah oleh pengarah Hussein Abu Hassan pada 1979.

Ringkasan

Filem ini mengisahkan Badol seorang budak pulau yang rajin membantu ibunya sejak kecil lagi. Pada suatu hari dia ingin merantau untuk mencari pengalaman seperti yang dilakukan oleh ayahnya dulu. Niatnya mendapat tentangan dari ibunya tetapi demi anaknya yang dikasihi, dia merelakan jua Badol untuk pergi, dengan pesanan iaitu Badol tidak akan bercampur dan mengambil tahu tentang hal2 orang.
Setelah sampai di sebuah pulau, Badol bertemu dengan Kokok iaitu pekerja suruhan Datuk Tumpang dimana dia sedang mencari pendekar yang boleh mengalahkan Datuk Panglima Wira Perkasa. Datuk Panglima Wira adalah seorang yang sombong dan bongkak dengan kekuatannya dan sering menindas penduduk kampung. Disebabkan itulah Datuk Tumpang ingin mencari pengganti Datuk Panglima. 
Apabila berlaku kekecohan di mana anak angkat Datuk Tumpang, Maya Sari, telah dilarikan oleh konco-konco Datuk Panglima Wira, dan Badol tidak disengaja telah terjumpai tempat persembunyian Panglima Wira. Menyangkakan bahawa Badol datang ingin menyelamatkan Maya dan menentangnya, Panglima Wira cuba membunuh Badol, tiba2 darah keluar dari mulut Panglima Wira dan meraung kesakitan di dadanya, lalu rebah dan mati.
Datuk Tumpang dan beberapa orang telah datang dan ternampak Badol berada di sebelah mayat Panglima Wira, mereka semua telah menyangka yg Badol berjaya membunuh Panglima Wira dan menyelamatkan Maya, lalu Badol digelar menjadi Panglima Badol oleh Datuk Tumpang.
Japamala, Tioman

Japamala, Pulau Tioman adalah sebuah resort percutian yang menarik di Pulau Tioman, Pahang ,Malaysia . Pengunjung boleh berisytirahat di sini menerusi bot laju yang disewa di jeti Mersing,jeti Tanjung Gemok atau atau dari 11 buah jeti yang terdapat di pulau Tioman.
Aktiviti rentas hutan, snorkeling atau selam scuba boleh dilakukan di kawasan pantai , tepian jeti atau sewa bot lain ke pulau-pulau dan teluk yang lebih terpencil. Sila bawa makanan ikan seperti roti, biskut dan lain-lain. Anda pasti terpesona melihat ikan jemuduk, ikan todak, ikan jenahak, selar, sotong , terumbu karang malah ikan badut yang berwarna-warni.
Keladi Tengkorak Hijau

Ciri-ciri

Pokok Keladi Tengkorak Hijau memiliki batang yang tidak ketara dilindungi oleh daunnya yang besar. Ia mampu mencapai ketinggian 1 hingga 1.5 meter. Pokok ini memiliki tulang daun berwarna hijau tua yang tidak melencong ke dalam. Bahagian atas daun mempunyai permukaan yang licin, tanpa bulu, dan berwarna hijau tua. Permukaan daun bagian bawah berwarna hijau keputihan dengan urat tulang daun yang kelihatan sangat jelas. Tangkai daun berwarna hijau keputihan. Tanaman ini lebih sesuai bagi kawasan teduh.
Montbazon

Montbazon ialah komun di jabatan Indre-et-Loire di Perancis.
Ferreira, Sepanyol

Ferreira merupakan sebuah kawasan perbandaran yang terletak di wilayah Granada, Andalusia, Sepanyol
Zhang Zhen Huan

Kehidupan awal

Zhang dilahirkan di Sichuan, China tetapi berpindah ke Singapura pada usia remaja. Dia adalah lulusan National University of Singapore dengan ijazah sarjana muda dalam bidang kejuruteraan awam.

Karier

Pada tahun 2008, Zhang tertonjol selepas menjadi naib johan dalam rancangan bakat MediaCorp Channel U, U Are The One dan bernaung di bawah MediaCorp. Dia dicalonkan untuk Anugerah Pendatang Baru Terbaik di Star Awards 2009. Kejayaan cemerlangnya tiba dalam drama ulangtahun 2009 Together dan menang pencalonan bagi pelakon pembantu terbaik di Anugerah Bintang dan Anugerah TV Asia pada tahun 2010.

Kehidupan peribadi

Zhang menjadi penduduk tetap Singapura pada tahun 2010.
Groß Twülpstedt

Groß Twülpstedt merupakan sebuah munisipaliti terletak di daerah Helmstedt, Niedersachsen, Jerman.
Andartu Terlampau... 21 Hari Mencari Suami!

Plot

Cerita yang mengisahkan tentang seorang gadis lewat 20an bernama Nik Melati Sukma yang tertekan gara-gara masih lagi belum berkahwin. Pelbagai usaha dilakukan oleh kedua orang tuanya iaitu Fatimah dan Nik Mat bagi membolehkanya bersetuju untuk berkahwin sehingga sanggup 'mix and match' anaknya itu dengan calon yang dirasakan mereka sesuai. Namun Nik Melati Sukma atau Nikki nekad mencari jodohnya sendiri.
Pelbagai peristiwa lucu yang melingkari perjalanan Nikki dalam usahanya mencari calon suami sementelah ibunya Fatimah telah memberi kata dua:seandainya tidak membawa pulang calon suami dalam masa 21 hari, maka Nikki tiada pilihan melainkan terpaksa berkahwin dengan lelaki pilihan ibunya itu serta persetujui bersama oleh bapanya Nik Mat.
Dalam melayari pelbagai senario bersama senarai calon-calon suaminya yang panjang, Nikki semakin lelah kerana apa yang dimahukannya tidak diperolehinya. Putra Aziz Al-Biruni; anak rakan baik ibunya, walaupun tampan namun kerjayanya sebagai peguam menjadikan sifat yang suka berperang di mahkamah bagi menegakkan kebenaran terbawa-bawa hingga ke luar dan ini turut melemaskan Nikki.
Maka Nikki yang amat terkenal dengan sifatnya yang 'impulsive' lantas mengambil keputusan nekad untuk berkahwin degan Omar Shariff, lelaki yang sentiasa ada dalam hidupnya sekian lama. Namun sesuatu yang tidak diduga berlaku apabila Nikki bertemu kembali kekasih lama yang dicintainya sewaktu di universiti dulu iaitu John Johny Johnathan.
Paling tragis sekaligus membuatkan Nikki berfikir dua kali samada untuk meneruskan pernikahannya dengan Omar Shariff atau tidak ialah, apabila John Johny Jonathan melamarnya pada hari pernikahannya itu. Apakah sifat impulsive Nikki kali ini mampu mendorongnya untuk membatalkan pernikahan dengan Omar Shariff di saat akhir?
Sekolah Kebangsaan Pulau Sebang

Lokasi

Sekolah Kebangsaan Pulau Sebang terletak di Kampung Pulau Sebang, daerah Alor Gajah, Negeri Melaka. Alamat surat-menyurat sekolah ini ialah Jalan Kemus, 78000 Alor Gajah, Melaka. Sekolah ini terletak dalam kawasan Dewan Undangan Pulau Sebang, dalam kawasan Parlimen Selandar. Pekan yang terdekat dengan sekolah ialah Pekan Tampin, Negeri Sembilan. Kod sekolah ini ialah MBA 0023.

Sejarah

Pada asalnya, sekolah ini mengandungi satu blok dua tingkat bangunan kayu, tiangnya daripada batu dan beratap genting. Bangunan ini berbentuk L dan dibina dalam tahun 1928. Pada tahun 1987, sekolah ini mendapat bangunan baharu satu blok dua tingkat. Sekolah ini mendapat kemudahan air dan elektrik.
Pada bulan Mei 1999, sekolah ini mendapat bangunan baharu satu blok empat tingkat bagi menggantikan bangunan lama yang berbentuk L itu. Bangunan baharu ini dilengkapi dengan bilik pentadbiran, bilik sains, bilik kemahiran hidup, bilik pusat sumber, bilik guru, bilik mesyuarat, bilik kesihatan, bilik SPBT, dan tujuh buah bilik darjah.
Mulai tahun 2000, kelas Pendidikan Khas telah dibuka di sekolah ini. Sebuah bilik darjah telah diubah suai untuk dijadikan bilik Pendidikan Khas yang dilengkapi dengan perabot dan pelbagai kemudahan. Pada tahun 2001, seramai sembilan orang pelajar telah menerima pendidikan di kelas ini.
Sekolah ini mempunyai satu sesi sahaja. Murid-murid yang belajar di sekolah ini terdiri daripada murid lelaki dan juga murid perempuan. Sekolah ini dibiayai oleh bantuan kerajaan sepenuhnya. Kebanyakan murid yang belajar di sekolah ini terdiri daripada murid Melayu, India, dan anak orang asli yang datang dari kampung berhampiran seperti Kampung Pulau Sebang, Kampung Arongan, Kampung Kuala Ina, Kampung Bukit Mechat dan Kampong Tanjung Rimau Luar dan Dalam.

Bersatu Berusaha Berjaya

Harum mewangi oh namamu
Megah bersinar bercahaya
Bersatu berusaha hingga jaya
Mengubah anak watan 
SKPLS sekolahku
Namamu tersemat di hati
Ku bersumpah ku berjanji
Belajar hingga jaya
SKPLS maju jaya
Kebanggaan di hati ini
Walau di mana walau kemana
Jasamu di hargai 
Harum mewangi oh namamu
Megah bersinar bercahaya
Bersatu berusaha hingga Berjaya
Mengubah anak watan
Batlagundu

Demografik 2001

Menurut bancian India pada tahun 2001, Batlagundu memiliki bilangan penduduk seramai 22,007. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Batlagundu memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 54% lelaki dan 46% wanita mampu membaca. 9% dari populasi berusia di bawah 6 tahun. (2001)
Malaussanne

Malaussanne merupakan sebuah komun di jabatan Pyrénées-Atlantiques di barat-daya Perancis.
Harraiya

Demografik 2001

Menurut bancian India pada tahun 2001, Harraiya memiliki bilangan penduduk seramai 8,333. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Harraiya memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 58% lelaki dan 42% wanita mampu membaca. 17% dari populasi berusia di bawah 6 tahun. (2001)
Morgan Stanley

Penerangan

Morgan Stanley adalah sebuah perbadanan perkhidmatan kewangan yang, melalui anak-anak syarikat dan ahli gabungannya, menasihati, dan memulakan, mengurus, mengurus dan mengagihkan modal untuk kerajaan, institusi dan individu. Syarikat ini beroperasi dalam tiga segmen perniagaan: Sekuriti Institusi, Pengurusan Kekayaan, dan Pengurusan Pelaburan.

Ibu pejabat global dan lain-lain

Ibu pejabat dunia Morgan Stanley terletak di New York City, ibu pejabat Eropah berada di London dan ibu pejabat Asia Pasifik berada di kedua-dua Hong Kong dan Tokyo.
Habsyah

Nama

Nama Bahasa Inggerisnya, "Ethiopia" dikatakan berasal daripada "Ityopp'is", iaitu nama anak cucu Ham, pembentuk bandar Aksum. Nama Habsyah pula berasal daripada kumpulan kaum Habesha, iaitu kaum yang mendiami kawasan Habsyah sejak 3000 S.M.
Dalam bahasa Yunani ia diberi nama Αἰθιοπία (dari Αἰθίοψ, Aithiops, 'Ethiopia') muncul dua kali dalam Iliad dan tiga kali dalam Odyssey. Sejarawan Yunani Herodotus mengkhususkan penggunaannya kepada kesemua tanah di selatan Mesir, termasuk Sudan dan Habsyah moden. Pliny Si Tua mengatakan nama negara itu datang dari anak Hephaestus (aka Vulcan) bernama Aethiops. Sama juga, pada kurun ke-15, Bahasa Ge'ez Kitab Aksum, nama tersebut dihuraikan sebagai nama bagi seorang individu lagenda dipanggil Ityopp'is, anak kepada Cush, anak Ham, yang dikatakan pengasas Bandar Axum. Tambahan lagi, menurut Cushite, dua orang Raja Semitik terawal juga dikatakan diberi nama Ityopp'is berdasarkan susur galur Raja tradisional Habsyah.
cendekiawan Eropah moden yang bermula sekitar tahun 1600 juga merujuk nama tersebut diambil dari perkataan Yunani iaitu aitho "Saya bakar" + ops "muka".
Nama Ethiopia juga berasal dari pelbagai terjemahan Perjanjian Lama, tetapi menurut teks Ibrani terdapat perkataan yang merujuk Kush, dimana secara asasnya merujuk Nubia. Dalam Perjanjian Baru pula, terdapat perkataan Yunani disebut Aithiops, 'Ethiopia', merujuk kepada hamba  Candace atau Kentakes, yang dipercayai menetap di Meroe yang kemudiannya ditawan dan dimusnahkan oleh Kerajaan Axum.
Bukti paling awal tentang penggunaan nama Ityopya dalam wilayah itu sendiri adalah merujuk kepada Kerajaan Aksum pada kurun ke-4, dalam sebuah batu bersurat Raja Ezana, dimana yang pertama di Kristiankan untuk seluruh empayarnya.
Negara Habsyah juga secara historikalnya dikenali dengan nama Abyssinia, berasal dari perkataan Habesh, dari perkataan awal bahasa Arab untuk bahasa Ethiosemitik; nama "Ḥabaśāt" (bukan vokal "ḤBŚT"). Perkataan moden Habesha adalah merujuk kepada nama penduduk awal negara (manakala negaranya dikenali "Ityopp'ya"). Namun begitu, dalam sesetengah bahasa, seperti bahasa Melayu, Ethiopia masih lagi dirujuk atas nama sanaknya (nama keturunan) yakni dengan perkataan "Habsyah"; ada juga menyebut "Abyssinia", bahasa Arab moden Al-Ḥabashah.

Pada zaman nabi Muhammad

Semasa Nabi Muhammad  masih berada di Makkah, baginda mengarahkan penganut Islam untuk menyeberangi Laut Merah pergi ke Habsyah / Abyssinia. Habesha ialah suku kaum yang tinggal di Ethiopia. Ketika itu rajanya bernama Najasyi beragama Kristian. Mereka menyeberang mungkin menggunakan sampan menuju ke lokasi bernama Negash, selatan Ethiopia. Sahabat nabi Bilal bin Rabah berkulit hitam berasal daripada Habsyah. Bilal disiksa oleh majikannya Umaiyyah bin Khalaf.
Isteri Nabi Saudah pernah pergi ke Habsyah bersama suami pertamanya.
Melalui al Najashi, Nabi Muhammad  melamar Ummu Habibah. Upacara perkahwinan dilakukan oleh Khalid bin Said al-As dengan mas kahwin 400 dirham, dibayar oleh al Najashi bagi pihak Nabi.
Hikayat Tamin ad-Dari

Hikayat Tamin ad-Dari merupakan sebuah hikayat lama Melayu yang berkaitan dengan kisah pada zaman agama Islam sedang mulai berkembang.
Hikayat Tamin ad-Dari meriwayatkan kisah Tamin di­larikan oleh Jin 'Afrid Majusi ketanah Jin Kafir, kemudian ia telah membantu jin-jin Islam yang datang melanggar tanah Jin Kafir itu. Raja Jin memerintahkan Jin Shahir menerbangkan Tamin balik ke Madinah tetapi Jin Shahir telah terbakar lalu Tamin jatuh kedalam laut.
Kemudian diceritakan pula peri Tamin bertemu dengan Iblis, masuk kedalam gua Nabi Sulaiman dan kemudian berjumpa Dajal. Sesudah itu di-ceritakan pula peri Tamin menumpang di dalam sebuah kapal kepunyaan Raja Hindi tetapi kapal itu karam kerana raja itu tiada membayar zakat.
Di ceritakan juga peri Tamin bertemu dengan Nabi Ishak dan lepas itu dengan Nabi Alias dan akhirnya dengan Nabi Khidhir. Menurut ceritanya Tamin telah ghaib selama tujuh tahun empat bulan dan sepuluh hari, hingga isterinya sendiri tiada mengenali dia kerana ia tiada pernah bercukur dan kuku-kukunya panjang belaka.
Bukan Salah Asuhan

Pengarah

Filem Bukan Salah Asuhan diarah oleh pengarah Ismail Sasakul pada 1976.

Ringkasan

Sebuah filem mengenai masyarakat Melayu yang pincang. Seorang hartawan menolak pilihan anak perempuannya yang cintakan seorang pemuda miskin. Seorang suami yang melupakan tanggungjawabnya setelah menjadi kaya dan berjaya di Bandar. Seorang isteri yang inginkan kebebasan akhirnya mati dibunuh akibat berlaku curang.
Mukim Gemas, Johor

Pentadbiran

Mukim Gemas Baharu merupakan salah sebuah  mukim yang terdapat dalam negara Johor, dan juga merupakan satu dari mukim yang terletak dalam pentadbiran Daerah Segamat.